
ПРОТОКОЛ № 2

На членовете на Постоянна комисия по Младежки дейности, спорт и туризъм 

Комисията е в състав:
· Александър Илийков
· Станислав Гюнелиев
· Д-р Ерол Чинар
· Йорданка Романова
· Искрен Караметулов
Днес 27.05.2024 г., (понеделник) от 17:30 часа, се проведе заседание на Постоянна  комисия по Младежки дейности, спорт и туризъм. Председател на постоянната комисия е господин Александър Илийков. За присъствието на членовете на комисията се води присъствен списък. В заседанието взеха участие от Общинска администрация -  господин Л. Ангелов 
Предварително е изпратена покана – дневен ред на членовете на постоянната комисия, на всички Общински съветници и ръководството на Общинска администрация.
Господин Илийков поздрави присъстващите и с кворум от 3 общински съветници откри заседанието на Постоянната комисия по Младежки дейности, спорт и туризъм. 
Господин Илийков даде предложение в точка Други да бъде включена Покана – Молба за дарение от В**** С******* Кушлева – Балушева, която иска финансова помощ за дъщеря й, относно: участие в Балканиада по джудо в град Битоля Република Северна Македония. 
Госпожа Кръстева каза, че има предложение към първа точка от Групата Заедно за Община Златоград и господин Гюнелиев, което да зачете в първа точка. Господин Илийков попита има ли още предложения за промяна в дневния ред, такива не постъпиха и той подложи на гласуване предложенията по реда на постъпването им с вдигане на ръка. 
В точка Други да бъде включена Покана – Молба за дарение от В**** С****** Кушлева – Балушева, която иска финансова помощ за дъщеря й, относно: участие в Балканиада по джудо в град Битоля, Република Северна Македония. 
Комисията гласува с 3 гласа „за“, 0 „против“, 0 „въздържал се“ се прие предложението. 
Господин Илийков подложи на гласуване предложението  от госпожа Кръстева. Комисията гласува с 3 гласа „за“, 0 „против“, 0 „въздържал се“ , прие се предложението. 
Господин Илийков подложи на гласуване Дневния ред с така направените промени. Комисията гласува с 3 гласа „за“, 0 „против“, 0 „въздържал се“
                                                                 ДНЕВЕН РЕД:
1. Предложение за изработване на механизъм за разпределение на финансовите средства за спортните клубове на територията на община Златоград.
2. Други.

По т.1 от дневния ред: Предложение за изработване на механизъм за разпределение на финансовите средства за спортните клубове на територията на община Златоград.
Господин Илийков даде думата на госпожа Кръстева.
Госпожа Кръстева представи предложение от Групата съветници „Заедно за Община Златоград“, относно: изготвяне на Правилник или Наредба с ясно определени правила как да бъдат разпределени финансовите средства за спортните клубове на територията на Община Златоград. До края на месец юни спортните клубове да внесат предложения за изготвянето на Правилник или Наредба с разпределение на средствата, като спортните клубове да предоставят информация по въпросите, които ще им бъдат изпратени.
Господин Илийков попита за други предложения, такива не постъпиха и той подложи на гласуване с вдигане на ръка предложението, което госпожа Кръстева зачете. Комисията подкрепи предложението с 3 гласа „за“, 0 „против“, 0 „въздържал се“
По т.2 от дневния ред: Други
В точка други комисията разгледа Покана - Молба за дарение от В***** С******* Кушлева – Балушева, относно: А****** Балушева, която ще участва на Балканиада по джудо в град Битоля, Северна Македония. Необходимата сума е 640 евро или 1252,00 лева. Получена е и Докладна записка от господин Янчев с изх. № 61-00-229/21.05.2024г. по вх. № ОС-402/27.05.2024г., относно: Предоставяне на еднократна финансова помош на А***** Балушева за участие в Балканиадата по джудо, в град Битолия, Република Северна Македония.
[bookmark: _GoBack]Господин Илийков даде предложение сумата от 1252,00 лева да бъдат взети от резерва и госпожа Кръстева да изготви предложение с проект на решение. Сумата да бъде предоставена по банкава сметка на В***** С***** Кушлева – Балушева – родител на А***** Балушева. До следващото заседание на Общински съвет да се вземе решение.
Господин Илийков подложи на глсуване предложението. Комисията подкрепи предложението на господин Илийков с 3 гласа „за“, 0 „против“, 0 „въздържал се“






****************************************************************************


Поради изчерпване на дневния ред, господин Илийков закри заседанието на Постоянната                       комисия по Младежки дейности, спорт и туризъм.







Александър Илийков
/Председател ПК/

Елмира Топчиева - Меркова,
Гл. специалист „Канцелария ОбС“

